Brattøra
Store norske leksikon,Geografi,Norges geografi,Trøndelag,Trondheim
Brattøra er en bydel og et havneområde i Trondheim kommune i Trøndelag. Området var opprinnelig en sandøyr lagt opp ved utløpet av Nidelva og vestover mot den nåværende Jernbanebrua.
I gammel tid ble Øretinget holdt her. Her var det også et rettersted. For å kunne ta området i bruk til jernbanestasjon og havneformål, ble det i årene 1878–1887 foretatt en storstilt oppmudring av området. Det ble også anlagt en molo utenfor.Brattøra er nå en øy bundet til fastlandet med tre bruer foruten Skansen jernbanebru og Skansen gang- og sykkelbru. På Brattøra ligger i dag Trondheim sentralstasjon, flere havneanlegg (blant annet for hurtigbåt, cruise og Hurtigruta), godsterminal, kontorbygg, svømmehall og hoteller.Høsten 2012 åpnet Sjøgangen, en gangbru over stasjonsområdet. Kart  Les mer i Store norske leksikon Trondheim Trøndelag Eksterne lenker Trondheim havn Pirbadet